Boðið heim á sveitahátíð í Hvalfjarðarsveit Fyrirtæki í Hvalfjarðarsveit buðu heim sveitungum sínum og gestum á Hvalfjarðardegi sem fram fór sl. laugardag . Dagskrá var á a.m.k. sex stöðum í sveitarfélaginu ; Bjarteyjarsandi , Hótel Glymi , Ferstikluskála , Þórisstöðum , Laxárbakka og í Hernámssetrinu á Hlöðum . Slæmt veðurútlit hafði verið fyrir laugardaginn en það gekk þó ekki eftir því ágætt síðsumarsveður var og ýmsir sem nýttu sér það til að eiga góða sveitaferð . Deginum lauk síðan með stæl , ef svo má segja , því hljómsveitin Sálin hans Jóns míns spilaði fram á nótt fyrir fullu húsi á sveitaballi á Hlöðum . Að sögn lögreglu fór sú skemmtunin afar vel fram . Sjá má svipmyndir frá Hvalfjarðardeginum sem fram fór um síðustu helgi í nýjasta tölublaði Skessuhorns sem kom út í dag .